ISANDA LAUAS
Tere tulemast saatesse!
Alati, kui ma enne saadet külalistega vestlen, on imeline kuulda,
kuidas Jumal kohtab erineval moel meid patuseid, erivanustes inimesi.
Minu tänane külaline on alles 22 aastane.
Tere tulemast Aaron Almquist! - Tänan!
Sa oled selle saate külalistest üks noorimaid.
Aga ka selle aja jooksul on palju toimunud
ja toimus pääsemine pimedusest valgusesse.
Räägi lühidalt oma lapsepõlvest, millised olid su vanemad ja lapsepõlv.
Aitäh, et sain siia saatesse tulla!
Olen Aaron ja pärit Helsingist.
Sündisin Helsingis.
Sündisin Jehoova tunnistajate perre.
Mu isa ja ema olid Jehoova tunnistajad.
Arvan, et sellest sai ka mulle piibellik nimi Aaron.
Kui ma olin 4-5 aastane, siis isa suri.
Elu läks edasi nii, et ema hakkas jooma.
Samuti mu vend.
Ise hoidsin end alkoholist ja suitsust eemal.
Kuid kas polnud nii, et emaga juhtus midagi.
Sest ta oli ju muidu Jehoova tunnistaja.
Kuid tal juhtus midagi sellist, mida ta ei osanud oodata.
Jah.
Siis, kui isa suri, oli Jehoova tunnistajate ühingu poolt
väga külm ja julm kohtlemine meie suhtes.
Nii läkski ema mujalt lohutust otsima.
Ta hakkas baarides käima.
Lõpuks aga pöördus see elu õnnistuseks,
sest ema leidis Jeesuse.
Ma olin siis murdeealine.
Sel ajal õppisin äriasja. Käisin ametikoolis.
Siis tuli mängu alkohol ja proovisin ka marihuaanat.
Ema oli siis juba usklik
ja ta toetas mind palvetega mu hinge pärast.
Kuidas sa marihuaana proovimiseni jõudsid?
Kas alkohol oli enne seda?
Kuidas see asi kõik sammhaaval toimus?
See sai alguse kodustest pidudest sõbra juures.
Kui alkoholi jõime,
oli sealt edasi juba lühike samm ka uusi asju proovida.
Sa olid siis müügimees. Kuidas see lugu su elu mõjutas?
Said oma tööülesannetega siiski hakkama?
Milline oli su sõpruskond?
Esimese proovimise järel muutus sõpruskond oluliselt.
Hakkasin ise seda kraami edasi vahendama.
Sedakaudu sain uude sõpruskonda sügavmale sisse.
Sõpruskond muutus oluliselt.
Hakkasin baarides käima. Elasin moraalitut patuelu.
Tänapäeva noored elavad samamoodi nagu sina elasid.
Neid on üsna palju.
Vanemad nutavad ja palvetavad mitmetes kodudes.
Tahan väga julgustada kõiki vanemaid.
Ema palves peitub võimas vägi.
Seal on selline vägi, mida me ei suuda mõista.
Kui ema põlvitab ja nutab lapse eest, siis asjad hakkavad sündima.
Kui sa tarbisid neid aineid,
siis kas kogesid ka midagi pohmelli taolist?
Kuidas sa said hommikuti erksalt tööl olla?
Ise kuidagi reguleerisin -
võtsin osa aineid rahustitena, osa ergutitena.
Olin kogu aeg nende ainete külge aheldatud.
Saatana haare mu elu üle tugevnes iga päevaga.
Kui tagasi mõelda,
siis kas nende joomiste ja narko tarbimiste ajal tuli sul ka pähe,
et teed väga rumalasti?
Et kaotad tervise ja juhtub muudki.
Kas vahel nendele asjadele ka mõtlesid?
Selle perioodi lõpuosas hakkasin mõtlema.
Sest mu sõbrad ja tuttavad hakkasid nende asjade tõttu surema
ja neid sattus ka intensiivravi osakonda.
Siis hakkasin tasapisi nö. rahunema.
Hakkasin joomiste ajal ka Jumalat otsima.
Pöördusid sa mingil perioodi oma otsingutega ka New Age'i
või mujale sellisesse kohta otsima?
Tuli periood, kus hakkasin uurima erinevaid religioone.
Hakkasin hüüdma appi erinevate nimedega jumalaid
ja koputasin erinevatele ustele.
Hakkasin mediteerima, joogat harrastama jne.
Püüdsin sealt kaudu saada ühendust mingi kõrgema väega.
Midagi küll toimus,
kuid sedakaudu mingit vabadust mulle küll ei tulnud.
Ükski neist asjadest ei muutnud ega uuendanud mind.
Päevad läksid omasoodu ja sa said uue võimaluse.
Kuidas see juhtus?
See oli väga tugev kogemus.
Olin sõbra sünnipäeval.
Lamasin seal ja olin mingi aine mõju all.
Siis ühel hetkel kostus ülalt nagu äikese hääl,
mis hakkas rääkima mulle ja ütles:
"Aaron, mine ära sealt!"
See oli selge käsk minna ära sealt korterist, kus olin.
Selles hääles oli autoriteet, eks ju?
See oli väga võimas autoriteet.
Kogesin automaatselt jumalakartust ja teadsin, et Jumal räägib minuga.
Ma ei teadnud, millise religiooni Jumal see oli
või kelleks Ta end nimetas, aga Ta kõnetas mind.
Ma vastasin sellele kutsele.
Tema esimese juhtimise järgi läksin raudteejaama.
Mulle tuli seal vastu üks noor mustlaspoiss.
Ta ütles mulle erilised sõnad, küsides:
"Aaron, oled sa andnud oma südame Jeesusele?"
Sel ajal, kui olin veel mässumeelne,
uskusin, et olin andnud oma südame Jeesusele.
Vastasin talle sellisel veidi mässumeelsel moel: "Jah."
Aga ta ütles mulle üsna otsekohe,
et see on pigem mingi energia, millesse ma usun
ja läks siis ära.
Ta oli napisõnaline ja rääkis kirjakeeles.
Kuid mulle jäid eriliselt ta silmad meelde.
Need olid sellised valged ja säravad.
Sellest kohtumisest jäid meelde võtmesõnad:
mustlane, valged silmad ja Jeesus.
Need tõusid mu meeltes kogu aeg esile.
Kui ma lõpuks trammiga koju jõudsin,
tundsin vajadust neid sõnu guugeldada.
Veel tänagi võib sealt leida selle kirjutise nende sõnadega,
mis mu elu muutsid.
See oli lehel www.repentfinland.fi
Seal oli Ilmutuse raamatust juttu ühest valgest ratsanikust .
See sisaldas Ilmutuse raamatu teksti ja seda oli raske lugeda.
Isegi kui mõni usklik loeks seda teksti, oleks see ka tema jaoks raske.
Kuid minuga juhtus selle raames midagi väga võimast.
Kui hakkasin seda teksti lugema, algas see tekst umbes nii:
"Valades kallihinnalist verd ristil,
lunastas Jeesus, Jumala Tall, kogu inimkonna."
Lugedes seda teksti, täitusin korraga armastusega.
Pimedus hakkas minust kaduma.
Hakkasin täituma pühaduse ja kirkusega.
Mõtlesin seda teksti lugedes,
et kes on midagi nii võimast kirjutanud?
Kogesin uuendust sellest.
Siis nägin, et all oli kirjas dr.Owuor.
Hakkasin tema kohta rohkem uurima.
Panin ta nime Youtube'i ja vaatasin sealt tema videoid.
Vaadates videoid, nutsin, murdusin. Vaatasin videot võimsast ärkamisest.
Lehelt www.repentfinland.fi kuulasin jutlusi.
Neid kuulates tervenesin võimsalt. See läks kuni luu ja üdini välja.
See lahutas kõik teineteisest.
Uuenesin, tervenesin ja vabanesin nende jutluste kaudu.
Ühe jutluse lõpus kutsus jutlustaja tegema päästepalvet.
Mäletan, kuidas seda päästepalvet paludes
läbis mind kui üks võimas vägi pealaest jalatallani.
See hakkas edasi-tagasi liikuma. Tundsin võimast armastuse võidmist.
Mu peas ja südames loodi midagi uut.
Selle kogemuse järel sain uuendatud.
Tundsin, et mulle anti uus meel ja uus süda.
Ka mu sõnavara ja käitumine hakkasid muutuma.
Hakkasin varasemast rohkem janunema Püha Vaimu järele.
Huvitav on see, et sa said sõnad,
mis juhtisid sind prohvet Owuori kodulehtedele.
Mitte ükski inimene ei soovitanud seda,
vaid seda tegi Püha Vaim.
See oli imeline kutse.
Paar nädalat peale seda
kutsus Jumal mind ka Keenia ärkamise teenistustele.
Me vist isegi kohtusime seal. See oli 2013 aastal.
Seal oli nii kihvt olemine.
Usklikud esitlesid endid.
Keegi oli 50 aastat usus olnud
ja keegi oli pastor tegutsedes siin ja seal.
Sinna oli kokku tulnud palju rahvusvahelisi külalisi.
Seahulgas ka suuri tuntud nimesid.
Esitlesin end ja ütlesin, et sain usklikuks vaid 2 nädalat tagasi
Ma mäletan seda.
See muutis su elu.
Kuid kuidas tööasjadega jäi? Kindlasti muutus sealgi midagi?
Jaa. See muutis kõik täielikult.
Olles seal ärkamise keskel,
kus võisin olla tunnistajaks Jumala väe toimimisest.
Ma nägin, kuidas pimedad said nägijateks,
kuidas jalutud tõusid käima ja Jumal tervendas väikesed beebid.
Tema pühadus ja kirkus muutusid käega katsutavaks.
Polnud enam muud varianti kui koju tagasi minna.
Polnud mõtet seda kogemust prügikasti visata.
Sellest algas tõeliselt sügav puhastumine mu elus.
See hakkas mu elust teatud asju ära lõikama
ja ma hakkasin ka oma kodu puhastama.
Viskasin minema kõik vanad raamatud ja filmid.
Püha Vaim hakkas päris sügavalt puhastama.
Kas see pole mitte jutlustaja Ovuori jutluste keskne tuum?
Meeleparandused ja puhastused.
On küll.
See on ka see, mis on sütitanud selle ajaloolise,
ennenägematu lõpuaja ärkamise.
See algas sellest, et Jumal saatis oma prohveti jutlustama,
et nüüd on aeg meelt parandada.
Kogudused peavad tulema tagasi selle juurde, millest nad on loobunud.
Tegema esimesi tegusid
ja pöörduma tagasi algkoguduse mudeli juurde.
See oli püha ja eraldatud.
See sõnum oli väga kibe ja mõru
ning lihalikule loomusele ei meeldinud see teps mitte.
See hüljati. Tema sõnumeid ei võetud vastu.
Siiski põhjustas see lõpuaja ärkamise -
tänapäeval on üle 30 miljoni inimese meelt parandanud.
Tulnud tagasi pühaduse ja õigsuse juurde.
Uusi kogudusi luuakse aina juurde.
Mis kõige rohkem mõjutas, oli Jumala vägi.
See toimis ennenägematul moel.
Kogudus on end puhastanud ja pöördunud tagasi õigsuse juurde.
Suur osa Keenia elanikkonnast on koguduses.
Jah.
Ka mitmel teisel maal süttis ärkamine.
See on avanud silmad selle suhtes, et lõpuaja ärkamine on just see,
et kogudus pöördub tagasi
Jumala pühaduse, kartuse ja õigsuse juurde.
On kasutatud väljendit "pruudi kleit on plekiline".
On vaja teha midagi üksikisiku ja koguduse tasemel.
Selge on ka see, et me peame armastama üksteist.
Olema nii nagu Jeesus oli Isas ja Isa Temas.
See on eeskuju sellest, kuidas peaksime armastama üksteist.
Jah.
Tulla tagasi algkoguduse mudeli juurde.
Seal anti orbudele ja leskedele tasuta sissepääs koosolekutele.
Sest neil polnud raha.
Seal polnud mitmekümne eurost sissepääsumaksu,
et pääseda kuulama Jumala Sõna või võtta vastu tervenemist.
Ärkamiskoosolekutel on sissepääs alati tasuta.
Sinna saab tulla tänavaelanik, kes tuli just rentslist välja.
Seal saavad olla doktorid ja valitsusjuhid,
aga seal on ka vaesed, lesed ja orvud.
Sõltumata ühiskonnaklassist, on evangeelium kõigi jaoks.
Jeesus on ristil maksnud kõik. Täishinna.
Seal toimuvatel konverentsidel ja üritustel kellaaega eriti ei vaadata,
vaid Jumala Vaim laseb sel minna nii kaua, kui Ta tahab.
Jah.
Suur puhastumine on tulnud just ka jumalateenistustele.
Kui inimesed on teenistusel,
siis Jeesuse vere kaudu on pääs kõige pühamasse paika.
Ehk alguses keskendutakse meeleparandusele ja puhastumisele.
Siis kõik maailmalikud asjad -
kirevad riided ja rocki-kitarrid, millega muidu ülistakse Jumalat,
on sealt ära võetud.
Seal on klaverimängija, oma ülistusgrupp.
Käed liiguvad taeva suunas. Kellelgi pole kuhugi kiiret.
Ilma igasuguse kiirustamata teenitakse ja ülistatakse Jumalat.
Kohale võib tulla kasvõi 2 nädalat varem ilma moonakotita.
Seal siis öö läbi teenitakse ja ülistatakse.
Ma usun, et see on ka põhjus, miks seal maal on nähtud
ajaloolisi ja ennenägematuid Jumala väe liikumisi.
Minagi nägin mitmeid imesid, kui ma seal olin.
Üks 7 aastane poiss, kelle jalad olid nagu tikud
ja kes polnud nendega kunagi kõndinud,
hakkas sammhaaval kõndima.
Jah.
Sul on mingi Piibli kirjakoht,
mis tõusis su südamesse selle saate ajal.
Kas loeksid selle ette?
Jah.
See on seotud pulmarüüga.
Siin on tegelikult sõnum Kristuse kogudusele ja Soomele.
Kui tahame ka Soomes näha samasugust ärkamist,
peame pöörduma tagasi õigsuse ja pühaduse juurde.
Sõnum ise aga on see -
kuigi me armastaksime Jeesust ja Jeesus armastaks meid,
on siiski olemas teatud standard.
Teatud taevalik riide kood, mida Jumal meilt ootab.
Ilmutuse raamatust võime lugeda,
et Jumal räägib kõige peenemast riidest.
See on särav ja puhas. Ilma plekita ja kortsuta.
See on see riie, mille me saame, kui võtame Jeesuse vastu.
Igaüks saab selle tasuta.
Me ei saa seda oma tegudega välja teenida.
See on tasuta kingitus, kui me selle saame.
Küsimus on selles, kui hoolsad me oleme?
Kuidas me selle riide eest hoolitseme?
Selleks tahan jagada kirjakohta, mis peaksid meid üles äratama.
Ilmutuse raamatu 3 ptk.
Läkitus Sardese kogudusele.
"Ja Sardese koguduse inglile kirjuta:
Nõnda ütleb see, kellel on seitse Jumala vaimu ja seitse tähte:
Ma tean su tegusid, et sul on nimi, et sa elad.
Ometi oled sa surnud.
Ole valvas ja hoia, mis on veel jäänud;
seegi on juba suremas,
sest ma ei ole leidnud su tegusid olevat täiuslikud oma Jumala silmis.
Tuleta siis meelde, kuidas sa sõna oled vastu võtnud ja kuulnud,
ning hoia seda tallel ja paranda meelt!
Kui sa nüüd ei valva, siis ma tulen kui varas
ja sa ei saa arugi, mis tunnil ma tulen su peale.
Kuid Sardeses on sul mõned, kes ei ole määrinud oma rõivaid,
ning need saavad kõndida koos minuga valgeis rõivais,
sest nad on seda väärt.
Kes võidab, see riietatakse samamoodi valgete rõivastega.
Mina ei kustuta tema nime eluraamatust
ning ma tunnistan tema nime oma Isa ees ja Isa inglite ees.
Kellel kõrv on, see kuulgu, mida Vaim ütleb kogudustele!"
See kirjakoht äratab meid selles suhtes üles,
et pulmarüüd on võimalik ära määrida.
Sardese suguses rikkas linnas olid vaid vähesed,
kes ei olnud määrinud oma rüüd.
See rüü määrimine on ka Soomes üldine ja levinud.
On küll jah.
Kõik eduteoloogia plekid, valeõpetajate ja valeapostlite plekid,
seksuaalpatu plekid.
Koguduses olles paljastatakse kõik me patud.
Kõikide plekkide puhul tuleb kogudusel meelt parandada.
Sel teemal on hea jätkata ja palvetada meie vaatajate eest.
Kallis Jumal, tänan, et Sa kohtad kõiki vaatajaid.
Ma palun, Jumal, et kes iganes on kuulnud -
kas pastor, kodune ema või kes iganes muu on seda kuulnud,
ma palun Jeesuse võimsal nimel, et laseksid sellel tunnistusel
mõjutada ja äratada inimesi selle tõsiasja suhtes,
et Sina oled tulemas
ja et me kogudus peab valmistuma Sinu tulekuks.
Isa, ma palun, et kui ma olen saanud kogeda Sinu armu,
Jumala imesid ja ärkamist oma elus,
siis ava nende inimeste silmad - nende vaimulikud silmad ja kõrvad
kuulma, mida Su vaim selles ajas kogudusele ütleb.
Jumal õnnista kõiki vaatajaid!
Jeesuse võimsal nimel ja veres palun,
et laseksid muutustel tulla vaatajates esile
selle saate tunnistuse läbi!
Jeesuse võimsal nimel. Aamen.
Aitäh, Aaron, selle lõpupalve ja kogu saate võimsa sisu eest.
Seda sa tahtsid jagada koos meiega ja olgu see nagu ka ise palusid,
suureks tunnistuseks,
et paljud hakkaksid järgima Jeesust ja et nende rüüd saaksid puhtaks.
Et õigsus valitseks.
Aamen.
Aitäh, et alustad nii noorelt evangeeliumi kuulutamist.
Praegu oled pastor. Jumal sind selles õnnistagu ja juhtigu!
Aitäh!
Kui soovid toetada Eesti TV7 tööd, helista 900 1777 (kõne hind 7 eur)
Võid annetada ka pangaülekandega, leides me andmed www.tv7.ee Aitäh!
Tõlge: Raul Jürimaa